Wp/arq/Jazayer
El Jazayer, (fransawia: Algérie, eerbia: Al Jaza'ir, tamaziǧt: Dzayer), officiellement "el jemhuriya el jazayriya ei dimuqraṭiya u ei čeebiya" rahi blad meḥṭuṭa fi čmal ifriqya, rahi akber blad fel bḥer el metwesseṭ u tani akber blad f ifriqya. Rahum dayrin biha Tunes u Libya ela ei čerq, El Merruk, Ei Seḥra el ǧerbia u Muritania ela el ǧerb, Mali u ei Nijer ela el janub, u lebḥer el metwesseṭ ela ei čmal. El misaḥa dialha jwayeh 2,400,000 Km2 u ei saknin dialha jwayeh 35 melyun. El easima dialha ay ei Dzayer. U rahi blad eerbia, amaziǧia u islamia (hakda fei dustur dialha). El Jazayer rahi daxla fi bezzaf el muneḍḍamat el ealamiya, kima el jaamiea el earabiya (The Arab League), el ittiḥad el ifriqi (Union Africaine), El muneḍḍama tae el Buldan elli iseddru el pitrol (OPEP) u muneḍḍamet el qimma el islamiya (The Islamic Conference). Particippat el Jazayer tani fi te'sis ittiḥad el meǧreb el eerbi fi 1989, u kayen bezzaf el jazayriyin yeetabru el Jazayer belli rahi ṭerf tani men el ealem el amaziǧi (Tamazǧa).
Asl lasem:[edit]
Lasem tae el Jazayer rahu ja men lasem tae el easima dialha ei Dzayer (Al Jaza'ir, bel eerbia), am ei Turk el eutmaniyin elli ki ḥekmu leblad semmawha "vileyet djezayir" (wilayet el jazayer), yessemma kanet wilaya fei dula el eutmaniya msemmya ela el easima dialha, u bqat ei tesmiya hadi ḥetta el dork, el fransawiyin ma beddluhač u semmaw ḥetta huma leblad ela ei easima (Alger, Algérie). U asl asem el easima hua "jaza'ir bni Mezǧenna", ei dzirat tae bni Mezǧenna, hada el ism medduh lei dzayer fel qern el eačer xaṭer kanu dzirat sǧar mqablin el mdina, u bni Mezǧenna am el eerč elli kan ḥakem fel blasa hadik.
Tarix:[edit]
Ei tarix leqdim:[edit]
El Amaziǧ houma louala li seknou el Jazayer men weqt jwayeh 10.000 qbel el milad, u aslhem xaliṭ bin bezzaf lejnas elli ttesṭalaw fel blasa hadik (ifriqiyin kuḥel, Uruppiyin, Nas ei čerq el awseṭ) u luǧethum jat tani fel weqt hadak men ei čerq el awset (tamaziǧt rahi luǧa chamito-sémitique, kima el eerbia, el qobtia, el aramia ...etc). Jwayeh eam 1000 miladi bdaw ijiw el finiqiyin u yebniw mdinat sǧar lel commerce fi čeṭṭ lebḥer fel Jazayer (eennaba, el qull, jijel, bjaya, ei dzayer, čerčal,..) u men temma bdat l'influence tae el finiqiyin u tae qerṭaja tetḥess fuq el amaziǧiyin, donc profitaw men el hurub tae Qerṭaja mea ei Ruman bač yethennaw men el qerṭajiyin, u eawnu Roma contre Qerṭaja, u ki l'influence tae qerṭaja neqset bnaw dulat amaziǧia kima Numidia. Besseḥ fel qern ei tani qbel el milad jaw ei Ruman u ḥekmu fi Numidia u dexxluha fe l'empire dialhum. U mbeed fel qern el xames miladi jaw les vandales men Lalman u čmal Uruppa, u ḥekmu fi ṭerf kbir men leblad, u fel qern ei sades jaw el bizenṭiyin men ei Turk u la Grèce u wellaw huma elli yeḥkmu fel mdinat tae blad, ḥetta'n jaw el muslimin fel qern ei sabee.
kab_Latn kab_Latn uzn_Latn kab_Latn azj_Latn cym_Latn kab_Latn